

Zmluva č. 1/2022

o krátkodobom prenájme telocvične uzatvorená v zmysle Zákona č.116/1990 Zb. o nájme nebytových priestorov medzi zmluvnými stranami

I.

**Zmluvné strany**

# Prenajímateľ: Gymnázium Karola Štúra Modra

**Námestie Slobody 5, 900 01 Modra**

**IČO: 17050197**

**Bankové spojenie: Štátna pokladnica**

**Č.účtu: SK94 8180 0000 0070 0047 2384**

# V zastúpení: Mgr. Danica Grnáčová

r**iaditeľka školy**

**Nájomca : Triatlon mood, o.z.**

**Družstevná 851/25**

**900 01 Modra**

**IČO: 53008103**

**V zastúpení: Marián Šintal**

**štatutár**

**II.**

## Predmet nájmu

Predmetom zmluvy o krátkodobom prenájme je prenájom nebytových priestorov – telocvične vrátane šatne – prezliekárne, náraďovne, hygienických priestorov umyvárne so sprchami a WC nachádzajúcich sa v areáli Gymnázia Karola Štúra, Námestie Slobody 5, 900 01 Modra.

Nájomca sa zaväzuje platiť prenajímateľovi úhradu za nájom a využívať nebytové priestory len za účelom predmetu nájmu – tréningov triatlonového klubu - na ktoré sa priestory prenajímajú.

III.

## Doba trvania nájmu

## Táto zmluva sa uzatvára na dobu určitú: od 01.02.2022 do 30.04.2022

## pričom tréningy budú prebiehať v dňoch:

## - pondelky od 16:00 do 17:00 hod.

- stredy od 16:30 do 17:30 hod.

IV.

Výška nájomného

**1**/ Prenajímateľ a nájomca sa dohodli na cene za užívanie predmetu nájmu podľa tejto zmluvy vo výške 15,- €/ hod.

**2**/ V cene prenájmu sú zahrnuté náklady za energie, údržbu telocvične a šatní, použitie sociálnych zariadení.

**3/**  Nájomné uhradí nájomca na základe vystavenej faktúry, a to na účet prenajímateľa v ŠP

IBAN č. **SK94 8180 0000 0070 0047 2384.**

**4/** V prípade, že sa nájomca omešká s úhradou nájomného, môže prenajímateľ udeliť zmluvnú pokutu vo výške 0,05% z dlžnej sumy za každý začatý deň omeškania.

**5**/ Výška nákladov za 1 hodinu prenájmu **15**,- euro

Celková výška nájomného vrátane služieb bude vypočítaná na základe celkového počtu skutočne prenajatých hodín.

V.

**Skončenie nájmu**

**1/** Nájom sa skončí uplynutím doby uvedenej v článku III.

2/ Pred uplynutím dojednanej doby sa nájom môže skončiť písomnou dohodou zmluvných strán, písomnou výpoveďou alebo odstúpením od zmluvy.

3/ Zmluvné strany sa dohodli, že prenajímateľ môže okamžite odstúpiť od zmluvy bez predchádzajúceho písomného upozornenia a bez akýchkoľvek ďalších záväzkov voči nájomcovi, ak

a/ nájomca mešká s úhradou viac ako 30 dní, alebo

b/ nájomca užíva predmet nájmu na iný účet ako je dohodnutý touto zmluvou

**VI.**

**Podmienky používania telocvične**

1/ Vstup do telocvične je povolený len v cvičebnom úbore, v čistej halovej alebo inej športovej obuvi s podrážkou nezanechávajúcou stopy na podlahe telocvične

2/ Nájomca zodpovedá za každý pohyb cvičencov po telocvični a zabezpečí:

* spoločný vstup cvičencov do budovy telocvične a následne zavrie vchod telocvične
* dodržiavanie hygienických predpisov a bezpečnostných predpisov

3/ V priestoroch telocvične je zakázané fajčiť a používať alkoholické nápoje

4/ V telocvični je prísne zakázané kopať loptu do stien, dverí a okien, hrať futbal, presúvať telocvičné náradie po parketách, neodborne manipulovať so zariadením telocvične

**VII**.

**Osobitné ustanovenie**

1/ Prenajímateľ a nájomca sa dohodli, že prenajímateľ prenajatých priestorov nie je prevádzkovateľom vykonávanej športovej činnosti a z toho dôvodu nezodpovedá za škody na zdraví a za škody na odložených veciach fyzických osôb vykonávajúcich športovú činnosť.

2/ Prenajímateľ a nájomca sa dohodli, že nájomca zodpovedá za škody, ktoré vznikli na predmete nájmu, činnosťou alebo opomenutím fyzických osôb nájmu, činnosťou alebo opomenutím fyzických osôb nájomcu, najmä však z dôvodu poškodenia alebo krádeže vybavenia prenajatých priestorov.

3/ Prenajímateľ a nájomca sa dohodli, že nájomca si je vedomý, že v náraďovni, v ktorej si bude odkladať športové náradie je spoločným priestorom viacerých vyučujúcich a je zodpovedný za uzamykanie daného priestoru a zabezpečenie zákazu vstupu nepovolaným osobám.

**VIII.**

**Vyhotovenie, platnosť a účinnosť zmluvy**

1/ Táto zmluva sa vyhotovuje v dvoch exemplároch, pričom každá zmluvná strana dostane jedno vyhotovenie.

2/ Zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni zverejnenia zmluvy na web stránke prenajímateľa.

3/ Zmluvné strany svojimi podpismi potvrdzujú, že si zmluvu prečítali, porozumeli jej obsahu, súhlasia s jej obsahom a potvrdzujú prevzatie jedného vyhotovenia zmluvy.

V Modre, 27.január 2022

**Prenajímateľ: Nájomca:**

**...................................................... ........................................................**

**Mgr. Danica Grnáčová Marián Šintal**

**riaditeľka GKŠM štatutár OZ**